ર૦૧પથી જ રેકોર્ડ કરવામાં આવેલી આ વાતચીતની ટેપમાં દાઉદને ચિંતા વ્યકત કરતો સાંભળી શકાય છે. સૂત્રોના જણાવ્યા પ્રમાણે દાઉદ જે શખ્સ અંગે ચિંતા વ્યકત કરે છે તે બીજું કોઇ નહીં પણ નદીમ સૈફી જ છે. વાતચીતની ટેપ પરથી ખુલાસો થાય છે કે કઇ રીતે દાઉદ પોતાના એક ગેંગસ્ટરને વોન્ટેડ સંગીતકારને લઇને સંભવિત કાનૂની ખતરા અંગે ચેતવણી આપી રહ્યો છે. વાતચીતમાં અન્ડરવર્લ્ડના ખાસ કોડવર્ડનો પણ ઉપયોગ થતો સંભળાય છે. જેમ કે નદીમ સૈફીને ટાંકીને લંડન ફ્રેન્ડ, ઉસ્તાદ જેવા શબ્દોનો ઉપયોગ કરવામાં આવે છે.